หมู่บ้านเริงร่าเงินกู้ ออมสิน ทะลุเป้า
นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ตามที่รัฐบาลได้มีนโยบายให้ธนาคารออมสินปล่อยเงินกู้ตามมาตรการส่งเสริมความเป็นอยู่ระดับหมู่บ้าน 60,000 ล้านบาทผ่านโครงการกองทุนหมู่บ้านและชุมชนเมือง โดยมีเป้าหมาย 30,000 กองทุน วงเงิน 30,000 ล้านบาท ล่าสุด ณ วันที่ 24 ก.ย. ธนาคารได้อนุมัติเงินกู้ให้กองทุนหมู่บ้านไปแล้ว 15,834 กองทุน วงเงิน 15,793.97 ล้านบาท สูงกว่าเป้าหมายเดิมที่คาดว่าจะทำได้ 15,000 กองทุน สิ้นเดือน ก.ย.นี้ โดยมีสมาชิกรายย่อยได้เบิกเงินกู้แล้ว 4,689 กองทุน วงเงิน 4,637.78 ล้านบาท,เม็ดเงินที่ลงไปสู่กองทุนหมู่บ้านกำลังจะได้รับเพิ่มขึ้นอย่างต่อเนื่อง จากการร่วมกันทำประชาคมของสมาชิกแต่ละหมู่บ้านอย่างเข้มข้น เพื่อคิดหาโครงการที่จะเป็นประโยชน์ต่อตนเองและหมู่บ้าน ซึ่งขั้นตอนนี้จะใช้เวลาค่อนข้างมาก แต่เมื่อผ่านกระบวนการนี้ไปแล้วเม็ดเงินจะเข้าหมู่บ้านเข้าไปหมุนเวียนในระบบเศรษฐกิจอย่างมากมาย,นายชาติชายกล่าวต่อว่า สำหรับข้อมูลตัวสมาชิกในกองทุนหมู่บ้านฯที่ได้รับเงินไปแล้ว ซึ่งสรุปจำแนกกลุ่มอาชีพผู้ใช้เงินนี้ได้ว่า 79.78% มีอาชีพเกษตรกรรม, 15.51% ทำการค้าขาย, 1.87% ชาวบ้านที่ผลิตสินค้าพื้นบ้านเพื่อจำหน่าย, 0.97% มีอาชีพรับจ้างทั่วไป และอื่นๆอีก 1.84% นำไปใช้จ่ายเพื่อบรรเทาความเดือดร้อนต่างๆ และภายในเดือน ต.ค.นี้ ธนาคารออมสินจะอนุมัติโครงการให้กับกองทุนหมู่บ้านให้ครบ 30,000 หมู่บ้าน.
นายชาติชาย พยุหนาวีชัย ผู้อำนวยการธนาคารออมสิน เปิดเผยว่า ตามที่รัฐบาลได้มีนโยบายให้ธนาคารออมสินปล่อยเงินกู้ตามมาตรการส่งเสริมความเป็นอยู่ระดับหมู่บ้าน 60,000 ล้านบาท
ชาติชาย พยุหนาวีชัย,ธนาคารออมสิน,เงินกู้,กองทุน,เศรษฐกิจ,กองทุนหมู่บ้าน,ไทยรัฐฉบับพิมพ์